CELEX: 32015D1784
Language: fi
Date: 2015-10-02 00:00:00
Title: Komission täytäntöönpanopäätös (EU) 2015/1784, annettu 2 päivänä lokakuuta 2015, päätöksen 2003/467/EY liitteen II muuttamisesta siltä osin kuin on kyse Yhdistyneen kuningaskunnan Pohjois-Irlannin alueen julistamisesta luomistaudista virallisesti vapaaksi nautakarjojen osalta (tiedoksiannettu numerolla C(2015) 6630) (ETA:n kannalta merkityksellinen teksti)

6.10.2015   
            
            
               FI
            
            
               Euroopan unionin virallinen lehti
            
            
               L 259/38
            
         KOMISSION TÄYTÄNTÖÖNPANOPÄÄTÖS (EU) 2015/1784,
   annettu 2 päivänä lokakuuta 2015,
   päätöksen 2003/467/EY liitteen II muuttamisesta siltä osin kuin on kyse Yhdistyneen kuningaskunnan Pohjois-Irlannin alueen julistamisesta luomistaudista virallisesti vapaaksi nautakarjojen osalta
   
      
         (tiedoksiannettu numerolla C(2015) 6630)
      
   
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten terveyteen liittyvistä ongelmista yhteisön sisäisessä nautaeläinten ja sikojen kaupassa 26 päivänä kesäkuuta 1964 annetun neuvoston direktiivin 64/432/ETY (1) ja erityisesti sen liitteessä A olevan II jakson 7 kohdan,
   sekä katsoo seuraavaa:
   
               (1)
            
            
               Direktiiviä 64/432/ETY sovelletaan unionin sisäiseen nautaeläinten kauppaan. Siinä vahvistetaan edellytykset sille, että jonkin jäsenvaltion tietty alue voidaan julistaa luomistaudista virallisesti vapaaksi nautakarjojen osalta.
            
         
               (2)
            
            
               Komission päätöksen 2003/467/EY (2) liitteessä II olevassa 2 luvussa luetellaan jäsenvaltioiden alueet, jotka on julistettu luomistaudista virallisesti vapaiksi nautakarjojen osalta. Kyseisessä luvussa oleva Yhdistynyttä kuningaskuntaa koskeva merkintä sisältää jo Englannin, Skotlannin ja Walesin sekä Mansaaren alueet.
            
         
               (3)
            
            
               Yhdistynyt kuningaskunta on toimittanut komissiolle todisteet siitä, että Pohjois-Irlannin alue täyttää direktiivissä 64/432/ETY vahvistetut edellytykset siltä osin kuin on kyse luomistaudista virallisesti vapaasta asemasta nautakarjojen osalta. Näin ollen se olisi julistettava luomistaudista virallisesti vapaaksi alueeksi nautakarjojen osalta.
            
         
               (4)
            
            
               Päätöksen 2003/467/EY liitteessä II olevassa 2 luvussa olevaa luetteloa olisi muutettava siten, että siihen lisätään Pohjois-Irlanti.
            
         
               (5)
            
            
               Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätöksen 2003/467/EY liite II tämän päätöksen liitteen mukaisesti.
   2 artikla
   Tämä päätös on osoitettu kaikille jäsenvaltioille.
   
      Tehty Brysselissä 2 päivänä lokakuuta 2015.
      
         
            Komission puolesta
         
         Vytenis ANDRIUKAITIS
         
            Komission jäsen
         
      
   
   
      (1)  EYVL 121, 29.7.1964, s. 1977/64.
   
      (2)  Komission päätös 2003/467/EY, tehty 23 päivänä kesäkuuta 2003, nautakarjojen tuberkuloosista, luomistaudista ja naudan tarttuvasta leukoosista virallisesti vapaan aseman vahvistamisesta tiettyjen jäsenvaltioiden ja jäsenvaltioiden alueiden osalta (EUVL L 156, 25.6.2003, s. 74).
   
      LIITE
      Korvataan päätöksen 2003/467/EY liitteessä II olevassa 2 luvussa Yhdistynyttä kuningaskuntaa koskeva kohta seuraavasti:
      ”Yhdistyneessä kuningaskunnassa:
      
                  —
               
               
                  Iso-Britannia: Englanti, Skotlanti, Wales,
               
            
                  —
               
               
                  Mansaari,
               
            
                  —
               
               
                  Pohjois-Irlanti.”